钦定古今图书集成/历象汇编/庶征典/第062卷 > 陈
## 钦定古今图书集成/历象汇编/庶征典/第062卷 > 陈

### 文帝天嘉六年大风

按《陈书文帝本纪》，天嘉六年“秋七月癸未，大风至自
西南，广百馀步，激坏灵台候楼。”

按《隋书五行志》：“陈天嘉六年七月癸未，大风起西南，
吹倒灵台候楼。《洪范五行传》以为大臣专恣之咎。时
太子冲幼，安成王顼专政，帝不时抑损。明年崩，皇太
子嗣位，顼遂废之。”

### 宣帝太建十二年大风

按：《陈书宣帝本纪》，太建十二年“六月壬戌，大风坏皋
门中闼。”

太建十三年，大风。

按《南史陈宣帝本纪》：太建十三年“秋九月癸亥夜，大
风从西北来，发屋拔树。”

按：《隋书五行志》：“始兴王叔陵，专恣之应

### 后主至德 年大风吹倒朱雀门

按《陈书后主本纪》。不载。　按《隋书五行志》。“至德中。大
风吹倒朱雀门。”

### 祯明二年大风

按：《陈书后主本纪》：“祯明二年六月丁巳，大风至自西
北，激涛水入石头城，淮渚暴溢，漂没舟乘。”

按《隋书五行志》：“祯明二年六月丁巳，大风自西北激
涛水入石头城。是时后主任司马申诛戮忠谏，沈客
卿、施文庆专行邪僻，江总、孔范等崇长淫纵，杜塞聪
明，瞀乱之咎。”